Ńdɔ fɔ́ɔ́ Elihu a ngádúgan nɔŋ ǹkɔ́bɔ, nyé nâ: 2Ǎ mim̀fəfə́g mí bod, vógólán bibúg byáma, ǎ mínā yā mī nə́ ai fəg, kə́ə́gán alɔ́. 3Amú alɔ́ ńdɔ̄ láfyal bibúg, anə́ ndaaba dzɔ yawóg bīdí zám. 4Bíā ḿbya byǎyəan tɔ́b édzí é nə̄ sósōō; á bía bíā vá, ńdzə́ŋán édzí é nə̄ ḿbəŋ. 5Yóbo a ndzí dzō naa: “Mə nə sósōō ńdɔ Zambá ā təb ma bɔ sósōō; éyɔŋ madzə́ŋ sósōō mə ńtɔ̄á anə́ mod miǹnǎl. Akɔ̌ŋ á ngálúm mā nə́ mə́ wu, təge ai nâ mə ngá sə́m.” 7Yə mod a nə fɔ́ɔ́ ázombo anə́ Yóbo ? A nyú fɔ́ɔ́ ékpə̄lə́ Zāmbá hə anə́ mə̄ndím. 8A wulu eyɔŋ ai bəbɔ bə́ ábé, a kələ esámbá ai bəbə̂ bə́ bod ! 9Ǎ ndzí dzō naa: "Á sə́ kig ai m̀fí ai mod nə́ á kə á dzə́ŋ amvóé ai Zambá a" ?